Elim Chan

Elim Chan (kinų kalba: 陳以琳; Honkongas; 1986 m. lapkričio 18 d.) yra dirigentė. 2019–2020 m. koncertų sezone E. Chan buvo Antverpeno simfoninio orkestro vyriausioji dirigentė, o nuo 2018–2019 m. sezono – Karališkojo Škotijos nacionalinio orkestro pagrindinė kviestinė dirigentėhttps://www.vrt.be/vrtnws/nl/2019/09/24/elim-chan/https://www.rhinegold.co.uk/classical_music/elim-chan-appointed-rsno-principal-guest-conductor/.

 Studijos 
Honkonge E. Chan dainavo vaikų chore, būdama šešerių metų pradėjo groti pianinu. Muzikos mokslų bakalaurą ji įgijo Smito koledže Masačusetse. Vėliau studijavo Mičigano universitete, kur ėjo Mičigano universiteto studentų simfoninio orkestro ir Mičigano pop orkestro meno vadovės pareigas. Ji baigė orkestro dirigavimo magistro ir doktorantūros studijas ir 2014 m. įgijo dirigento specialybęhttps://www.tijd.be/content/tijd/nl/mme-articles/10/02/01/69/10020169 https://elimchan.com/about-elim/ https://www.artsenkrant.com/cultuur/een-psychologe-als-chef-dirigent/article-normal-37061.html . 2013 m. E. Chan gavo Bruno Walter’io vardo dirigavimo stipendiją, o 2015 m. Liucernoje lankė meistrystės kursą su Bernard Haitinkhttps://www.rhinegold.co.uk/classical_music/meet-maestro-elim-chan/https://cultureelpersbureau.nl/2020/01/dirigent-elim-chan-ik-kan-niet-weglopen-van-de-muziek/.

 Muzikinė karjera 
2014 m. gruodžio mėn., būdama 28 metų, E. Chan laimėjo Donatella Flick vardo dirigavimo konkursą. Po pergalės šiame konkurse ji buvo paskirta Londono simfoninio orkestro dirigento asistente 2015–2016 m. koncertų sezonui. 2016–2017 m. sezone ji dalyvavo G. Dudamel’io stipendijų programoje kartu su Los Andželo filharmonijos orkestruhttps://klara.be/antwerp-symphony-orchestra-stelt-elim-chan-aan-als-chef-dirigent.

2018–2019 m. E. Chan pakeitė Thomas Søndergård ir tapo Karališkojo Škotijos nacionalinio orkestro nuolatine kviestine dirigentehttps://www.rsno.org.uk/rsno-principal-guest-conductor-appointment/ .

Nuo 2019–2020 m. sezono Elim Chan yra Antverpeno Karalienės Elžbietos salėje (Koningin Elisabethzaal) reziduojančio Antverpeno simfoninio orkestro vyriausioji dirigentė. Sekusi tokių dirigentų kaip Edo de Waart ir Jaap van Zweden pėdomis, E. Chan yra visų laikų jauniausia vyriausioji dirigentė, paskirta vadovauti Antverpeno simfoniniam orkestrui.

Be to, E. Chan kaip kviestinė dirigentė pasirodė su Mariinsky teatro orkestru, Honkongo filharmonijos orkestru, Londono simfoniniu orkestru, Koninklijk Concertgebouworkesthttps://www.nrc.nl/nieuws/2019/09/15/afzeggingen-plagen-opening-night-van-concertgebouworkest-a3973409, Liuksemburgo filharmonijos orkestru, Filharmonijos orkestru, Karališkuoju Liverpulio filharmonijos orkestru, Frankfurto radijo simfoniniu orkestru, Liono nacionaliniu orkestru, Roterdamo filharmonijos orkestru, Hjustono simfoniniu orkestru ir Vakarų muzikos akademijos orkestruhttps://www.harrisonparrott.com/news/2016-02-12/elim-chan-debuts-with-the-mariinsky-orchestrahttps://www.scmp.com/lifestyle/arts-entertainment/article/1893923/conductor-elim-chan-thrilled-be-making-hometown-debuthttps://www.antwerpsymphonyorchestra.be/nl/dirigenten/elim-chan .

2012 m. Nacionalinio menų centro Vasaros muzikos institute bendradarbiaudama su Pinchas Zukerman ji taip pat dirigavo Otavoje įsikūrusio Nacionalinio menų centro orkestrui ir Frankofonijos orkestrui. Dirigentė dalyvavo Sankt Peterburge vykusiame festivalyje „Muzikinis Olimpas“, lankė seminarus su Kabriljo festivalio orkestru ir Baltimorės simfoniniu orkestru (su Marin Alsop, Gerard Schwarz ir Gustav Meier)https://www.laphil.com/musicdb/artists/5948/elim-chanhttps://www.antwerpsymphonyorchestra.be/nl/dirigenten/elim-chan .

 Asmeninis gyvenimas 
E. Chan yra susižadėjusi su olandų perkusininku Dominique Vleeshouwers, kuris 2020 m. pelnė Nyderlandų muzikinį prizą (Nederlandse Muziekprijs)https://www.volkskrant.nl/cultuur-media/slagwerker-dominique-vleeshouwers-is-een-virtuoos-bewees-hij-in-utrecht~bd242cd1/https://www.parool.nl/amsterdam/slagwerker-ontvangt-nederlandse-muziekprijs~b97b99cc/?referer=https://www.google.com/.

 Nuorodos 

 Tinklalapis Elim Chan
 Harrison Parrott, puslapis apie Elim Chan
 Antverpeno simfoninis orkestras naujuoju vyriausiuoju dirigentu paskiria Elimą Chaną 

 Išnašos